Leselawatle la ka nageng la go thea dihlapi ke sekepe seo se ngwadišitšwego go Folaga ya Naga ya Afrika Borwa seo se filwego le Laesense ya Dikepe ke Kgoro ya Merero ya Tikologo le Boeti.
laolwe ka botlalo ke motho o tee goba go feta wa Afrika Borwa goba laolwe ka botlalo ke motho ofe goba ofe, setšhaba goba mokgatlo wa batho woo o hlomilwego ka tlase ga melao ya Afrika Borwa gomme bontši bja dišere le ditokelo tša go kgetha di laolwa ke badudi ba Afrika Borwa.
Leselawatle la ka nageng la go thea dihlapi gantši le direlwa go dirišetšwa go thea dihlapi goba mediro ya go amana le yona. Maselawatle a a akaretša dikere, ditlabelo, diswaro, merwalo le petrole ka moka tšeo di dirišwago. Leselawatle la ka nageng la go thea dihlapi le ka akaretša sekepe sefe goba sefe seo se thušago se tee goba tše ntši tša dikepe lewatleng ka go dira modiro woo o amanago le go thea dihlapi.
Kamano thwii ka go mediro ya go thea dihlapi go Zoune ya Maemo a Ekonomi goba meetse a boditšhabatšhaba ka tlase ga folaga ya RSA.
Ga go motho yoo a ka dirišago leselawatle la go thea dihlapi goba sekepe sefe goba sefe tirišong ya tokelo ya phihlelelo ka ntle le ge laesense e filwe, yeo e nago le tumelelo yeo e sepelelenago le yona ge eba mong wa leselawatle ke moswari yo a dumeletšwego wa go thea dihlapi. Moo mong wa leselawatle e se go moswari yo a dumeletšwego wa go thea dihlapi, go swanetše go be le kontraka ya go diriša leselawatle leo.
Leselawatle la go thea dihlapi le swanetše go elwa ka mokgwatshepetšo gomme SAMSA e ka fana ka Setifikeiti sa Polokego.
Hwetša foromo ya kgopelo go Kgoro ya Merero ya Tikologo le Boeti.
O swanetše o be moswari yo a dumeletšwego wa go thea dihlapi . Ge eba ga o moswari yo a dumeletšwego wa go thea dihlapi yo e lego mong wa leselawatle, gona o swanelwa ke go romela o akaretše le kontraka, yeo e tladišwego ke mong wa leselawatle go diriša leselawatle leo, ge o romela kgopelo ya laesense ya leselawatle.
Laetša sebaka le kgopelo ya karolo ya go thea dihlapi tšeo leselawatle le ikemišeditšwego go bewa gona.
Tlatša foromo ka go gatitša ka ditlhaka tše kgolo fela le hlohleletšo yeo e ngwadilwego moo go hlokegago.
Kgopelo e ka tšea matšatši a 3 a mošomo, go ya ka kgopelo ya maleba.